als_Latn dik_Latn sag_Latn
Xhudo / Botrori, Majlinda Kelmendi kampione kategorinë për femra deri në 52 kg
PRISHTINË (AA) - Në finalen e Botërorit të Xhudos “Chelyabinsk 2014”, Majlinda Kelmendi ka mbrojtur titullin e kampiones botërore në xhudo për femra, në kategorinë deri në 52 kg pasi e ka mposhtur në finale rumunen Chitu.
Rruga deri te titulli i kampiones në “Chelyabinsk 2014” filloi me duelin kundër venezuelases Vanesa Cortesia,të cilën e mposhti me Ippon, për vetëm 49 sekonda. Në duelin e dytë e pati më vështirë kundër Munkhbaatar Bundmaa nga Mongolia dhe fitoi me pikë, kurse në duelin e tretë u ndesh me kubanen Bermoy Acosta, të papërshtatshme të cilën e mposhti po ashtu me Ippon, për 1 minutë e 8 sekonda. Kështu, Majlinda Kelmendi u kualifikua në gjysmëfinalen e Botërorit “Chelyabinsk 2014” ku u takua me rusen Natalia Kuziutina, xhudisten e 5-të në ranglistën botërore për femra në kategorinë deri në 52kg dhe të cilën e mposhti me Yuko dhe u kualifikua në finale, raporton Anadolu Agency (AA).
Aty pas një beteje të madhe me rumunen Andreea Chitu ( nr.6 në botë, 52kg), Majlinda mbrojti titullin e kampiones së botës dhe me sukses e filloi ciklin e ri të kualifikimeve për LOV Rio 2016.
Medaljen e bronztë e fitoi rusja Kuziutina, duke e mposhtur kinezen Ma.
Xhuditsja tjetër e cila përfaqëson Kosovën në Kampionatin botëror, Nora Gjakova, e cila po i kthehet luftave në tatami pas një mungese gati një vjeçare, për shkak të lëndimit, do të garojë nesër.
Nora Gjakova do të ketë punë më të vështirë sepse , të mërkurën paradite, do të ndeshet me rumunen Loredana Ohai e cila është e 16-ta në botë në katgorinë deri në 57 kilogram.
Kampionati Botëror në Judo Chelyabinsk 2014, shënon edicionin e 30-të jubilar të botërorëve të këtij sporti dhe nga 25 deri më 31 gusht, do të tubojë 639 xhudistë dhe xhudiste më të mira të botës nga 110 shtete. Për më tepër, rëndësia e këtij botërori qëndron në faktin se, ky është kampionati i parë botëror në ciklin olimpik dhe kualifikimet për Lojërat Olimpike Rio 2016.
Traktor Sport Arena, ku po zhvillohen garat, është një nga arenat më të bukura në botë për këtë sport dhe do të jetë e stërmbushur me publik sepse Chelyabinsk është qytet me traditë të gjatë dhe Judo është sporti numër një, në këtë vend. Duhet theksuar se, sipas të dhënave nga ueb faqja zyrtare e IJF “ mbi 800 vulnetarë do të përkujdesën që çdo gjë të shkoi si është më së miri në këtë kampionat i cili ka tërhequr vëmendjen e më shumë se 300 përfaqësuesve të medieve nga mbarë bota.
als_Latn als_Latn als_Latn als_Latn als_Latn als_Latn als_Latn als_Latn als_Latn